**MANUÁL K VYUŽÍVANIU FUNKCIONALITY PRE OČISŤOVANIE DUPLICITNÝCH/MULTICIPLITNÝCH HODNÔT PROGRAMOVÝCH MU NA PROJEKTOVEJ ÚROVNI**

**POSTUP EVIDENCIE ZÁZNAMOV JEDINEČNOSTI NA PROJEKTOVEJ ÚROVNI V ČMU**

Dňa 30.12.2020 bola (v snahe zachytenia údajov prekladaných prostredníctvom výročných monitorovacích správ za rok 2020) na produkčné prostredie ITMS2014+ **nasadená funkcionalita určená pre očisťovanie duplicitných/multiciplitných prvkov na úrovni MU programu.**

Nasadená funkcionalita zabezpečuje zber záznamov jedinečnosti na projektovej úrovni, ktoré budú následne slúžiť ako zdroj údajov pre výpočet hodnôt MU programu, ktorým budú agregované hodnoty príslušných MU projektu/D ako jedinečných prvkov (t. j. očistí duplicity/multiciplity) do programových MU. Funkcionalita bola vytvorená, resp. príslušným nastavením je aplikovateľná, pre MU programu, z podstaty ktorých vyplýva sledovanie a vykazovanie jedinečných prvkov (usmernenia EK a pod.).

Pod **záznamom jedinečnosti** MU sa rozumie definovanie každého prvku (napr. podnik, osoba, obec, a pod.) MU/D, ktorým je hodnota MU/D napĺňaná, a to prostredníctvom jeho **identifikátora** jedinečnosti (IČO, rodné číslo, PSČ, a pod.), čím sa zabezpečí započítanie každého prvku (podniku, osoby, obce, a pod.) na úrovni programového MU iba raz (pri MU programu, z ktorých podstaty vykazovania jedinečnými prvkami vyplýva a pri ktorých budú príslušne tomu nastavené parametre v ITMS2014+).

Pre zabezpečenie zberu záznamov jedinečnosti na projektovej úrovni je ako prvý krok využívania tejto funkcionality potrebné **nastavenie nových atribútov projektových MU/D**, tzn. pre projektové MU/D **pribudli v evidencii ČMU nasledovné atribúty**:

* „zber záznamov jedinečnosti“ (s možnosťami voľby: „áno“, „nie“),
* „identifikátor jedinečnosti“ (s možnosťami voľby: „IČO“, „rodné číslo“, „PSČ“, „DIČ“, „Iný“). K jednej položke ČMU je možné priradiť len 1 identifikátor. Zároveň je potrebné mať na zreteli, že pre všetky projektové MU/D, ktoré napĺňajú ten istý MU programu, je potrebné nastaviť ten istý identifikátor jedinečnosti.

V prípade, ak RO/SO identifikuje potrebu sledovania záznamov jedinečnosti na projektovej úrovni pre účely následného výpočtu hodnoty MU programu len za jedinečné záznamy jedinečnosti, je potrebné správcovi ČMU za tieto projektové MU/D štandardným spôsobom predložiť ŽoZ projektovej položky ČMU (ak je predmetom zmeny položka, ktorá nebola iniciovaná z vlastného podnetu CKO).

Do času úpravy vzoru ŽoZ (do 30.04.2021) je postup pre predloženie ŽoZ nasledovný:

* **ak je predmetom zmeny len nastavenie nových atribútov pre zber záznamov jedinečnosti –** RO/SO predloží štandardný formulár ŽoZ, kde vyplní názov položky ČMU, kód položky ČMU a ostatné atribúty nevypĺňa. Požiadavku na zber záznamov jedinečnosti uvedie v odôvodnení ŽoZ. Rovnako v odôvodnení uvedie aj požadovaný identifikátor jedinečnosti (IČO/DIČ/RČ/PSČ/Iný).
* **ak je predmetom zmeny aj zmena iných atribútov položky ČMU –** RO/SO predloží štandardný formulár ŽoZ a požiadavku na zber záznamov jedinečnosti popíše v odôvodnení ŽoZ. Rovnako v odôvodnení uvedie aj požadovaný identifikátor jedinečnosti (IČO/DIČ/RČ/PSČ/Iný).

Správca ČMU o schválení/neschválení tejto ŽoZ informuje RO/SO štandardným spôsobom (stanoviskom správcu ČMU), následne je možné uvedené využívať v implementačnej praxi.

**POSTUP EVIDENCIE ZÁZNAMOV JEDINEČNOSTI NA PROJEKTOVEJ ÚROVNI V ITMS2014+**

1. Prijímateľ na príslušnom projekte na verejnej časti zaeviduje pre konkrétne projektové MU/D jednotlivé záznamy jedinečnosti, ktorými projektový MU/D naplnil („*projekt – monitorovanie – merateľné ukazovatele/dáta – zoznam záznamov jedinečnosti –* ***vytvoriť/import****), ďalej viď. bod 2*.

**Editovateľnosť** vytvorených záznamov jedinečnosti **závisí od stavu MS alebo DMÚ k ŽoP**, v ktorých bola hodnota MU/D zo záznamov jedinečnosti inicializovaná/vykázaná. Vo všeobecnosti však zoznam záznamov jedinečnosti je možné dopĺňať bez obmedzení.Upozorňujeme, že doplnením zoznamu záznamov jedinečnosti (ktorá je možná aj v čase spätne) sa neupraví hodnota v schválenej MS/DMÚ k ŽoP, túto je možné z technického hľadiska štandardne opraviť  znovuotvorením schválenej MS/DMÚ k ŽoP a jej vrátením na doplnenie prijímateľovi.

Záznamy jedinečnosti, ktoré majú väzbu na MS alebo DMÚ k ŽoP, nachádzajúcich sa v stavoch mimo tých umožňujúcich prijímateľovi MS/ DMÚ k ŽoP editovať nie je možné zo zoznamu záznamov jedinečnosti odstrániť, ani ich editovať, je možné ich len zneplatniť (aby do budúcich MS a DMÚ k ŽoP inicializované neboli, avšak zostanú zachované pre výpočty k príslušnému dátumu – ak nebudú MS/DMÚ k ŽoP vrátené na opravu).

Záznamy jedinečnosti sú v evidencii projektu v prípade **projektového MU** evidované **s väzbou na aktivitu** projektu, **v prípade D** sú evidované **na úrovni projektu a špecifického cieľa**.

1. Jednotlivé záznamy jedinečnosti MU projektu/D je možné evidovať:
	* manuálne (jednotlivo) priamo v aplikácii **(**cez **„vytvoriť“ )**– prijímateľ zadáva:
		+ „**identifikátor**“ (napr. pri IČO, 8-miesty číselný kód),
		+ „**popis**“ (napr. pri identifikátore IČO názov podniku),
		+ „**dátum zberu**“ (uvedie sa dátum, na základe ktorého bude uvedený záznam jedinečnosti zaradený do MS alebo DMÚ k ŽoP, resp. zahrnutý do ročnej hodnoty MU/D, napr. ak uvedieme ako dátum zberu 30.10.2016, tento záznam jedinečnosti sa započíta do ročnej hodnoty pre rok 2016 . Upozorňujeme na dôležitosť správnosti/presnosti dátumu zberu každého záznamu jedinečnosti, od neho budú závisieť hodnoty príslušných programových MÚ,
		+ „**aktivity projektu**“ (zvolí sa jedna alebo viacero aktivít, pre ktoré bude daný záznam jedinečnosti započítaný, v prípade iného údaja sú zadávané záznamy jedinečnosti bez priradenia na aktivity projektu) ALEBO
	* importovaním prostredníctvom .xlsx súboru, predlohou dostupného priamo v aplikácii ITMS2014+ po výbere možnosti **„import“**, kde sa zobrazí tlačidlo s názvom **„pre úspešný import musí vložený súbor spĺňať predpísaný formát“**. Po výbere tejto možnosti sa stiahne do PC používateľa predloha vhodného formátu s popisom jednotlivých stĺpcov, ktorého štruktúra musí byť dodržaná a formátovanie polí zachované počas každého nahrávania záznamov jedinečnosti. Po vyplnení predlohy súboru požadovanými údajmi je tento možné na rovnakej obrazovke do systému nahrať.

Stĺpec predlohy .xlsx súboru s názvom „Chybová správa“ požívateľ nevypĺňa, tento slúži pre informáciu zo strany systému v prípade, ak predmetný záznam nie je z nejakého dôvodu do systému nahratý. Výsledný súbor, ktorý bol predmetom importu používateľ nájde v Spise projektu (detail príslušného projektu) v časti „Dokumenty“).

Upozornenie: Systém neobsahuje hromadný (automatizovaný) výmaz záznamov jedinečnosti. Pri nahratí vysokého počtu záznamov jedinečnosti omylom je nevyhnutný ich manuálny výmaz (t. j. ručne po jednom).

1. V zozname nahratých záznamov jedinečnosti je dostupný aj stĺpec **„korektný formát“** (áno/nie), ktorý indikuje správnosť zadaného záznamu jedinečnosti, napr. ak prijímateľ zadá pri identifikátore IČO 9 čísel a nie 8, pri tomto zázname bude v stĺpci „korektný formát“ hodnota „nie“. Tento stĺpec má indikatívnu funkciu pre technickú kontrolu správnosti zadaných údajov podľa základných všeobecných vlastností identifikátora, za správnosť nahratých záznamov zodpovedá používateľ.
2. Po vytvorení zoznamu záznamov jedinečnosti sa pri každej MS alebo DMÚ k ŽoP, vytváraných na verejnej časti, hodnoty príslušných MU/D inicializujú (automaticky napočítajú) zo zoznamu záznamov jedinečnosti, vedenom na MU projektu/D na príslušnom projekte.
3. Hodnota MU za aktivitu (pri D za projekt pre príslušný špecifický cieľ) v MS/DMÚ k ŽoP je však v nevyhnutných prípadoch prijímateľom manuálne editovateľná (na detaile MU/D v MS/DMÚ k ŽoP), a to aj napriek automatickej inicializácii hodnôt MU projektu/D zo zoznamu záznamov jedinečnosti V takom prípade ITMS2014+ informatívnou hláškou upozorňuje na nesúlad editovanej hodnoty MU projektu/D v MS/DMÚ k ŽoP, oproti evidovanému počtu záznamov jedinečnosti.

Upozornenie:

* Výpočet hodnoty MU programu vychádza zo záznamov jedinečnosti, schválených v rámci MS/ DMÚ k ŽoP. Hodnota MU editovaná prijímateľom v rozpore s počtami záznamov jedinečnosti sa vo výpočte hodnoty programového MU neprejaví.
* Prijímateľ (napriek upozorneniam systému) hypoteticky môže predložiť MS/ DMÚ k ŽoP s hodnotami MU projektu/D bez evidencie záznamov jedinečnosti. Ak uvedené nebude kontrolou RO/SO identifikované a MS/DMÚ k ŽoP budú schválené, do hodnoty programového MU vstúpi za danú MS/DMÚ k ŽoP hodnota 0.
* Dôsledná kontrola údajov monitorovaných údajov v MS a DMÚ k ŽoP na strane RO/SO pred jej schválením je nevyhnutná.
1. **Hodnota MU projektu/D je inicializovaná ako automatický súčet, tzn. na projektovej úrovni nie sú duplicitne zadané záznamy jedinečnosti eliminované. Výpočet zohľadňujúci jedinečnosť záznamov jedinečnosti prebieha iba na úrovni výpočtu programového MU. ITMS2014+ je navrhnutý v rámci tejto funkcionality tak, aby umožňoval RO/SO definovať si vlastný spôsob procesu vykazovania hodnôt pre projektové MU/D (a podľa neho usmerniť aj prijímateľa).**
2. Evidencia vedených záznamov jedinečnosti na jednotlivých projektoch je dostupná aj v neverejnej časti ITMS2014+ v detaile projektu, predloženej MS alebo DMÚ k ŽoP. (Hodnoty projektových MU/D v detaile projektu na neverejnej časti sa prejavia až schválením MS/DMÚ k ŽoP.)

RO/SO odporúčame **usmerniť prijímateľa ohľadom využitia novej funkcionality pre očisťovanie duplicitných/multiciplitných prvkov na úrovni MU programu**, aby bolo zadanie záznamov jedinečnosti zabezpečené ešte pre MS, ktoré budú zohľadnené do výpočtu hodnoty MU programu k 31.12.2020.

**Q&A**

**Má nasadenie novej funkcionality vplyv na spôsob vykazovania hodnôt MU programu?**

Nie. Nasadením novej funkcionality sa nemenia pravidlá ani spôsob napočítavania hodnôt MU programu v ITMS2014+, resp. v Správach o vykonávaní OP. Výpočet hodnôt MU programu v ITMS2014+ bude prebiehať štandardným spôsobom na rôznych úrovniach programovej štruktúry s tým rozdielom, že v ITMS2014+ bude dostupný nový typ výpočtu MU programu, ktorý zabezpečí výpočet hodnoty MU programu len za jedinečné záznamy (na rôznych úrovniach programovej štruktúry). Zber záznamov jedinečnosti sa uskutočňuje na úrovni aktivity projektu (pri projektových MU) alebo na úrovni projektu ako celku (D).

**Je možné pri nastavenom identifikátore jedinečnosti zadať do zoznamu záznamov jedinečnosti aj iný identifikátor?**

Áno ale výlučne v prípadoch, ak nie je možné zadať nastavený identifikátor jedinečnosti. Napr. ak má MU nastavený identifikátor jedinečnosti IČO pre sledovanie počtu podporených podnikov a dôjde k podpore podniku, ktorý IČO nemá ale má napr. DIČ, je možné ako jeho identifikátor zadať DIČ. Je však potrebné zabezpečiť, aby bol 1 identifikátor pre ten istý podnik v systéme zachovaný (napr. podnik má len DIČ – to sa zaeviduje, časom získa IČO a prijímateľ ho zaeviduje aj pod IČO – tento podnik by bol bez odstránenia pôvodného záznamu DIČ, započítaný duplicitne). Pole „identifikátor jedinečnosti“ nemá nastavený fixný počet znakov (ako je uvedené vyššie, pre kontrolné účely zoznam záznamov jedinečnosti obsahuje pole „korektný formát“).

**Ak je MU projektu/D, ktorý slúži na výpočet hodnoty MU programu využívaný len 1 prijímateľom, je potrebné nastaviť zber záznamov jedinečnosti?**

Rozhodnutie za nastavenie MU/D je v zodpovednosti RO/SO. Pri určovaní potreby nastavenia záznamov jedinečnosti je však potrebné zohľadniť všetky skutočnosti, ktoré môžu nastať, napr. možnosť využívania týchto MU projektu/D v budúcnosti aj inými prijímateľmi, možnosť napočítavania hodnoty MU programu aj inými MU projektu/D, kde môžu nastať duplicity vo vzťahu k MU projektu/D, ktorý využíva len jeden prijímateľ a pod.

**Je možné zabezpečiť zber záznamov jedinečnosti aj pre už ukončené projekty, resp. projekty po uplynutí doby udržateľnosti projektu?**

Áno, technicky je to v systéme ITMS2014+ možné a to vrátením MS projektu prijímateľovi a dodatočnou evidenciou záznamov jedinečnosti na projekte zo strany prijímateľa. Pri tomto procese je však potrebné zohľadniť aj platné metodické ustanovenia. Pokiaľ nastane potreba spätnej úpravy na MS projektu s už ukončeným obdobím udržateľnosti, je potrebné pred realizáciou akýchkoľvek krokov informovať ITMS2014+, zaslaním hlásenia prostredníctvom helpdesku ITMS, aby bolo možné nájsť najvhodnejšie riešenie situácie.